# Årsberetning for Rød avdeling 2018

## Beskrivelse av avdelingen

* Antall årsverk per 31.12.17 er 9,6 fordelt på 12 brukere. 7 personal med 3-årig utdannelse, 3 personal med 1-årig utdannelse.
* Rød avdeling har en bred og godt sammensatt brukergruppe som byr på masse muligheter og noen utfordringer. Det er stort spenn i diagnoser og funksjonsnivå.
* *Overordnet målsetting:* Rød avdeling skal være et sted hvor den enkelte bruker opplever trivsel, trygghet, kreativitet, kvalitet, gjensidig respekt og tilhørighet, noe som er grunnleggende for positiv utvikling. Brukerne skal kunne være med på å påvirke sin egen hverdag, og de skal ha et så kreativt liv som mulig gjennom et variert tilrettelagt tilbud. De er med på en del av sitt eget mål og evalueringsmøte.
* *Generelle aktiviteter*: Kommunikasjon, sansestimulering, fysisk aktivitet, dans, sang og musikk, felles fredagslunsj, turer, gruppeaktiviteter, sosial trening som bidrar til blant annet fellesskapsfølelse. Alle aktivitetene er satt opp for at brukerne skal kunne oppleve mestring, ha betydning, meningsfulle arbeidsdager og vedlikeholde/utvikle sine ferdigheter og funksjoner. Vi arrangerer også grillkveld med brukere, foresatte og boligpersonale, og i forkant har vi laget powerpoint for å få vise hva vi driver med i løpet av året. Veldig populært og vi får gode tilbakemeldinger. Bursdagsfeiring er også en populær aktivitet hvor hver og en får feiret sin store dag m/sine venner. Vi deltar gjerne på diverse sosiale sammenkomster sammen med de andre på dagsenteret.

## Dette har vi arbeidet med i år

* *Fokusområder i år:* Faglig utvikling og trivsel, målrettet miljøarbeid. I løpet av året har avdelingen hatt flere turer utenfor huset, bl.a. båttur med Jakobine og dagstur til Finnerud aktivitetssenter. I tillegg har vi vært på kino på Symra. Vi har hatt fokus på teamarbeid rundt brukerne, samt god opplæring.
* *Planleggingsdager:* I mai brukte vi vår planleggingsdag til å gå gjennom forskjellige temaer som bl.a. kommunikasjon, utviklingsfremming, posisjonering ift uønsket atferd. I november brukte vi planleggingsdagen til tema «relasjonsbygging» hvor vi fikk besøk av en ekstern rådgiver. Synsproblematikk blant brukerne var også et aktuelt tema for denne dagen.
* *Kurs og etter-/videreutdanning: P*ersonale på internkurs, samt eksternt via diverse arrangører. Kursene er som følger: Autismespekterforstyrrelser, Utfordrende atferd, Seksualitet og seksuell helse, Aldring hos personer med utviklingshemming.
Avdelingen har hatt en praksiselev fra Holte VGS.
* *Avdelingsleders vurdering*: Rød avdeling har hatt et travelt, utfordrende, men godt år. Undertegnede vurderer at personalet har samarbeidet godt i arbeidet rundt og med brukerne. Det å vise at vi bryr oss og ser hverandre selv i en travel hverdag, har skapt mye trivsel og glede både for brukere og ansatte. Humor er en viktig faktor.

Antoanela Haukland

Avdelingsleder